










23.03.2012.a

SELETUSKIRI

Narva Linnavolikogu määruse „Narva jäätmehoolduseeskiri” eelnõu juurde
Määruse „Narva jäätmehoolduseeskiri” eelnõu (edaspidi määruse eelnõu) on koostatud kohaliku omavalitsuse korralduse seaduse § 22 lg 1 p  365 ning jäätmeseaduse § 71 lg 1 alusel, mille kohaselt jäätmehoolduseeskiri kehtestatakse jäätmehoolduse korraldamiseks kohaliku omavalitsuse üksuses volikogu määrusega.

Määruse eelnõu väljatöötamisel on arvestatud alltoodud asjaolusid:

1. Seoses kiire jäätmemajanduse arenguga aastatel 2008-2012 on Narva Linnavolikogu 14.02.2008.a määrus nr 9 „Narva jäätmehoolduseeskiri” aegunud ning nõuab parandusi ja täiendusi;

2. Jäätmeseadus on 2010. aastal oluliselt muutunud, sealhulgas jäätmehoolduseeskirjas sätestatud normide loetelu osas;

3. 2009. aastal toimus Keskkonnaameti reorganiseerimine, Ida-Viru keskkonnateenistus likvideeriti ja loodi uus üksus nimega Keskkonnaameti Viru regioon;

4. Tartu Ringkonnakohtu 02.06.2011. a kohtuotsus haldusasjas nr 3-10-1185;

5. Korraldatud jäätmeveo teenuste kontsessiooni väljakuulutamise kohustus/vajadus;

6. Keskkonnaameti Viru regiooni 28.02.2012.a kiri nr V 8-2/12/4236-2 „Arvamus Narva jäätmehoolduseeskirja eelnõu kohta”.

Peamised muudatused on:

1. Ühise mahuti kasutamise tingimuste määramine;

2. Pakendi ja pakendijäätmete, sealhulgas tagatisrahaga koormatud pakendi, kogumise nõuete ja võimaluste kirjeldamine;

3. Kogumismahutite paigaldamise nõuete määramine, sealhulgas tuleohutuse nõue;

4. Olmejäätmete kogumiseks kasutatavate jäätmemahutite nimekirja laiendamine (sügavkogumismahutid, jäätmekotid);

5. Narva linna haldusterritooriumil asuvate jäätmekäitluskohtade, välja arvatud prügila, järelhoolduse nõuete määramine;

6. Suurjäätmete kogumiskohtade määramine, mis asuvad Narva linna jäätmevaldajast maksimaalselt 15 kilomeetri kaugusel.

Narva Linnavolikogu 14.02.2008. a määruse nr 9 „Narva jäätmehoolduseeskiri” muudatused on tehtud ainult 1. peatükis. Ehitus- ja lammutusjäätmete käitlemise nõuete peatüki (2. peatükk) muudatusettepanekud tehakse hiljem. Ülejäänud peatükid jäävad hetkel muutmata.

Vastavalt Jäätmeseaduse § 71 lg 2 oli määruse eelnõu esitatud arvamuse saamiseks Keskkonnaameti Viru regioonile ja Ida-Virumaa maavanemale ning olid saadud vastavasisulised arvamused määruse eelnõu kohta (Lisa 1, 2). 

Kuna määruse eelnõus jäi tervishoiuteenuste osutaja ja veterinaarteenuste osutaja jäätmete käitlemise kord samaks nagu Narva Linnavolikogu 14.02.2008.a määruses nr 9 „Narva jäätmehoolduseeskiri”, ei esitanud Narva Linnavalitsuse Linnavara- ja Majandusamet määruse eelnõu arvamuse saamiseks Terviseametile ja maakonna veterinaarkeskusele.

Tamara Luigas

Direktori kohusetäitja

LISAD:

Lisa 1 – Keskkonnaameti Viru regiooni 28.02.2012. a kiri nr V 8-2/12/4236-2 „Arvamus Narva jäätmehoolduseeskirja eelnõu kohta” – 2 lehel;

Lisa 2 – Ida-Viru Maavalitsuse 05.03.2012. a kiri nr 13-4/1410-2 „Jäätmehoolduseeskirja eelnõu kooskõlastamine” – 1 lehel.

